Thamiocolus

***Thamiocolus*** er en slekt av små, runde, mer eller mindre skjellkledte snutebiller. 

## Utseende
Små (ofte 2 – 3&nbsp;mm), sterkt hvelvede, ovale snutebiller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte delvis dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen. De er ofte røde på farge.

## Levevis
Småsnutebillene lever for det meste på ulike slags urter og småbusker. Larvene minerer inne i stenglene, særlig på planter i skjermplantefamilien. Av og til kan det dannes en galle.

Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn.

## Utbredelse
Slekten er for det meste utbredt i Europa.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[småsnutebiller]], [[Ceutorhynchinae]]** Gistel, 1856
******* Stammen **[[Ceutorhynchini]]** Gistel, 1856
******** Slekten ***Thamiocolus*** C. G. Thomson, 1859
### Liste over artene

* *[[Thamiocolus albocruciatus]]* Colonnelli, 1994
* *[[Thamiocolus anthracinus]]* Colonnelli, 2005
* *[[Thamiocolus aprutinus]]* Colonnelli, 2015
* *[[Thamiocolus candioticus]]* Dieckmann, 1973
* *[[Thamiocolus chikatunovi]]* Korotyaev & Friedman, 2020
* *[[Thamiocolus comptus]]* Colonnelli, 1997
* *[[Thamiocolus fausti]]* Colonnelli, 1998
* *[[Thamiocolus fischerianus]]* Korotyaev, 1980
* *[[Thamiocolus garajonay]]* Stueben, 2014
* *[[Thamiocolus gobicola]]* Korotyaev, 1980
* *[[Thamiocolus grancanariensis]]* Stueben & Schuette, 2014
* *[[Thamiocolus hexatomus]]* Colonnelli, 1997
* *[[Thamiocolus kerzhneri]]* Korotyaev, 1980
* *[[Thamiocolus kirgisicus]]* Korotyaev, 1980
* *[[Thamiocolus kraatzi]]* (C.Brisout de Barneville, 1869)
* *[[Thamiocolus lodosi]]* Korotyaev, 1995
* *[[Thamiocolus longicornis]]* Dieckmann, 1973
* *[[Thamiocolus lopatini]]* Korotyaev, 1980
* *[[Thamiocolus marci]]* Colonnelli, 2005
* *[[Thamiocolus niveus]]* (Chevrolat, 1859)
* *[[Thamiocolus paravilis]]* Dieckmann, 1973
* *[[Thamiocolus phaleratus]]* Colonnelli, 1997
* *[[Thamiocolus pici]]* Korotyaev, 1997
* *[[Thamiocolus pubicollis]]* (Gyllenhal, 1837)
* *[[Thamiocolus roessleri]]* Colonnelli, 1997
* *[[Thamiocolus ronbali]]* Dieckmann, 1973
* *[[Thamiocolus ruitarsis]]* Colonnelli, 2011
* *[[Thamiocolus schneideri]]* Colonnelli, 1998
* *[[Thamiocolus signatus]]* Stierlin, 1904
* *[[Thamiocolus signifer]]* Colonnelli, 1994
* *[[Thamiocolus sinapis]]* (Desbrochers, 1893)
* *[[Thamiocolus subulatus]]* (C.Brisout de Barneville, 1869)
* *[[Thamiocolus susannae]]* Dieckmann, 1982
* *[[Thamiocolus vaulogeri]]* Colonnelli, 1981
* *[[Thamiocolus viduatus]]* (L.Gyllenhal, 1813) - i Norge
* *[[Thamiocolus volkovitshi]]* Korotyaev, 1997
* *[[Thamiocolus weisei]]* Reitter, 1901
* *[[Thamiocolus wittmeri]]* Colonnelli, 1975
* *[[Thamiocolus wollastoni]]* Colonnelli, 1991
* *[[Thamiocolus zaslavskii]]* Korotyaev, 1980

## Referanser




## Litteratur

## Eksterne lenker
*